b'\n_START_ARTICLE_\nAnk\n_START_SECTION_\nZgodovina\n_START_PARAGRAPH_\nAnk se pogosto pojavlja na egiptovskih grobnih slikah in v drugih umetnostih v roki boga ali boginje kot bo\xc5\xbeanstvih posmrtnega \xc5\xbeivljenja, ki darujejo \xc5\xbeivljenje mumiji mrtvega \xc4\x8dloveka. Mislijo, da simbolizira spo\xc4\x8detje. Poleg tega so Egip\xc4\x8dani ank pogosto uporabljali kot amulet, in to samostojno ali v povezavi z dvema drugima hieroglifoma, ki pomenita \xc2\xbbmo\xc4\x8d\xc2\xab\xc2\xa0in \xc2\xbbzdravje\xc2\xab\xc2\xa0(d\xc5\xbeed in vas). Tudi ogledala so pogosto v obliki \xc4\x8drke ank v dekorativne namene ali kot simboli pogleda v drugi svet._NEWLINE_Znak, podoben anku, se pogosto pojavlja v minojskih in mikenskih krajih. To je kombinacija sakralnega vozla (simbol svetosti) z dvojno osjo (simbol matriarhata), vendar se lahko bolje primerja z egiptovskim tjetom (simbol boginje Izide), ki je podoben. Ta simbol je mogo\xc4\x8de videti na dveh znanih figuricah ka\xc4\x8dje boginje, odkritih v pala\xc4\x8di Knosos. Ka\xc4\x8dji boginji imata vozel s \xc5\xa1trle\xc4\x8do zanko iz vrvi med svojimi prsmi.  V linearni pisavi B (Mikenska Gr\xc4\x8dija) je ank foneti\xc4\x8dno znamenje ZA._NEWLINE_Ank je bil pogosto na kovancih iz anti\xc4\x8dnega Cipra in v Mali Aziji (zlasti mestu Malos v Kilikiji, rimski provinci) . V nekaterih primerih, zlasti na zgodnjih novcih kralja Eueltona iz Salamine, je \xc4\x8drka ku ciprske pisave v krogu ank, kar predstavlja Ku(prion). Dandanes se ank uporablja tudi za planet Venere in kovino baker (ime je dobil po Cipru)._NEWLINE_David P. Silverman ugotavlja, da je bila upodobitev starodavnega egip\xc4\x8danskega anka ohranjena pri Koptih v kr\xc5\xa1\xc4\x8danskem, koptskem kri\xc5\xbeu.'